Sjöfn Þórðar heimsótti Önnu Björk Eðvarðsdóttur formann Hringsins og matar - og sælkerabloggara með meiru og bað hana um að svara nokkrum spurningum tengdum aðventunni og undirbúningi jólanna á hennar heimili . Önnu Björk er margt til lista lagt og fegurð er í öllu sem hún tekur sér fyrir hendur . Hún er mikil jólamanneskja og kann að njóta í fallegan hátt . Heimilið hennar ber þess sterk merki og eldhúsið er einstaklega heillandi og ljóst að þar eru sælkerar á ferð . Sjöfn fékk Önnu Björk til að baka eina af sínum uppáhalds kökum og eiginmannsins sem hún bakar í aðventunni fyrir lesendur og svipta hulunni af uppskriftinni um leið . Anna Björk töfraði þessar ómótstæðilegu og ljúffengu kökur sem bráðna í munni og gleðja sælkera hjörtu . Bakar þú mikið ? „ Ekki lengur , við erum bara tvö í heimili svo það hefur minnkað . En , við eigum okkur samt sitthvora uppáhalds smákökuna . Ég baka einn skammt af hvorri sort , það dugar yfirleitt . En dæturnar eru komnar með sín eigin heimili og eru duglegar að baka og koma stundum með box af einhverju góðu sem þær eru að prófa , það er skemmtilegt . Svo fæ ég alltaf heimabakað rúgbrauð og saffranbrauð frá mömmu fyrir hver jól . “ Eiga kökurnar sem þú bakaðir einhverja sögu ? „ Kakan sem ég held mest uppá er Flórentínan . Ég elska Flórentínur , möndlur , þunn karamella og súkkulaði , hvað er ekki að elska ? Þegar ég er erlendis kíki ég alltaf í kökubúðir og bakarí og til að skoða og smakka hvernig Flórentínurnar eru þar . Það eru til allskonar útgáfur . Svo finnst mér svo skemmtilegt að Flórentínan á sér langa sögu , hún er frönsk , ekki Ítölsk eins og nafnið vísar í . Sagan segir að bakarameistari Lovðíks 14 Frakklandskonungs , hafi útbúið hana til heiðurs heimsóknar Medici fjölskyldunnar frá Flórens , til konungs í Versölum og var hún kölluð Flórentína þeim til heiðurs , “ segir Anna Björk og er einstaklega ánægð með franska uppruna Flórentínunnar . „ Guðjón heldur uppá súkkulaðibitaköku sem mamma bakaði alltaf þegar ég var krakki . Þessi útgáfa var kölluð Gústukaka á mínu heimili , eftir konunni sem mamma vann með og gaf henni uppskriftina . Ég elska þessa köku reyndar líka , hún minnir mig á mín æskujól . “ Er mikið haft fyrir jólunum á þínu heimili ? „ Já og nei . Ég er alin upp við það að allt á að vera tilbúið og komið í ró þegar Jólahátíðinni er hringt inn i útvarpinu klukka 6 á Aðfangadag . En , ég er farin að róast mikið , þori samt ekki að segja alveg , en er alveg hætt að keyra mig á kaf í undirbúningi og skrúbba allt með eyrnapinnum fyrir jólin , ég bíð með það þangað til það fer að birta og vorsólin fer að kíkja inn um gluggana . Ef ég næ ekki að gera eitthvað , þá er það bara þannig , jólin koma samt . Maður verður slakari með aldrinum af því maður veit að mestu skiptir að vera glaður og ánægður með fólkinu sínu , ekki úttaugaður og tættur af stressi , af því það þurfti að gera svo mikið af öllu . Ég hef mjög oft farið í messu , til að fá jólaandann í æðarnar og sálina . En , næst best er að hlusta á kirkjuklukkurnar hringja inn hátíðina í útvarpinu , ég fæ stundu kökk í hálsinn þegar ég heyri í þeim . “ Hvað finnst þér skemmtilegast við jólin ? „ Að hafa fjölskylduna hjá mér og ömmustrákarnir lífga svo sannarlega uppá hátíðina . Svo er það ilmurinn , kertaljósin , jólatónlistin , borða jólamatinn , sem ég elda bara á Aðfangadagsvöld . Toppurinn er að fá mér sherrýfrómasinn í morgunmat í rúminu á jóladagsmorgun , það er eiginlega orðin hefð hjá mér . “ Áttu þér uppáhalds jólaskraut ? „ Já , ég á eina mjög gamla jólakúlu sem Anna , móður amma mín og nafna átti , hún er alltaf hengd á jólatréð hjá mér . Við erum búin að vera með sama toppinn á jólatrénu eiginlega allan okkar búskap . Hann var keyptur í Harrod´s í London fyrir löngu síðan . Virðulegur „ Faðir Jólanna “ hvítur og gylltur . Hann er vandlega geymdur í upprunalegu umbúðunum í bílskúrnum . “ Áttu þér uppáhalds jólalag ? „ ppáhaldslög eiginlega , það er eiginlega ekki hægt að taka bara eitt til . Það er erfitt að gera upp á milli þeirra . Ég hlusta alltaf mikið á tónlist og sum tónlist dregur fram minningar Ég verð svolítið væmin þegar jólatónlist er annars vegar og fæ alltaf tár í augun þegar ég heyri „ Ó helga nótt “ , eða „ Dansaðu vindur “ , með Eivör . „ Ef ég nenni “ , með Helga Björns . , er orðin klassík , ég gæti haldið áfram endalaust . “ Heldur þú í hefðir í jólaundirbúningnum og / eða um jólin ? „ Ó , já , heldu betur , ég er aldrei eins vanaföst og þá . Ég lesa uppáhalds jólasöguna mína „ Jóladraumur “ eftir Charles Dickens , það er ómissandi , svo er hún svo góð áminning . Við lásum hana oft fyrir stelpurnar okkar þegar þær voru litlar . Ef ég fengi ekki vel kæsta skötu og brúnaða hamsa í hádeginu á Þorláksmessu , kæmist ég ekki í réttu stemminguna . Við förum með mömmu og stjúpa í hádeginu á Þorláksmessu í Hlégarð , þar hittum sem við fullt af bæjarbúum , sem er mjög skemmtileg stemming . Ég ólst upp við það að mamma var alltaf búin að setja hreint og stíf straujað á sængina mína á Þorláksmessukvöld . Silki damask með fíngerðri blúndu , sem hún hafði heklað sjálf . Oft lágu ný náttföt , fallega saman brotin á nýstraujuðu verinu til að fara í eftir jólabaðið á Þorláksmessukvöld . Þetta er hefð sem ég lagði mikið upp úr að halda í á mínu heimili og gerði alltaf fyrir dætur mínar . Mér finnst fátt vera jólalegra og sýna eins mikla ást og alúð en að búa fallega um jólasængina . “ Um Önnu Björk – Uppáhaldslistinn Börn : Aðalheiður Anna Guðjónsdóttir , Ingibjörg Sigríður Guðjónsdóttir og Rut Margrét Guðjónsdóttir . Gæludýr : Bella , Labradorinn hennar Ingu minnar og svo auðvitað hestarnir okkar allra í fjölskyldunni . Uppáhaldsjólamynd : It´s a Wonderful Life og National Lampoons Christmas Vacation Ómissandi á aðventunni : Jólakaffi - og jólahappdrætti Hringsins í Hörpu . Jólamatur : Bacon vafinn humar með ristuðu brauði og Chantilly sósu . Aligæs fyllt með kartöflum , steiktum upp úr gæsafitu með sítrónuberki og salvíu , Calvados sósu og eplasalati . Og í eftirrétt eru Sherrýfrómas og Toblerónís . Jóladrykkur : Kampavín Hvít eða rauð jól ? Hvít Flórentínur með súrum kirsuberjum , súkkulaði og salti 3 msk. hveiti 150 g salthnetur , grófsaxaðar 40 g þurrkuð súr kirsuber , fínsöxuð 100 g hvítt súkkulaði 50 g suðusúkkulaði Byrjið á því að hita ofninn í 180°C . Ofnplötur gerðar klárar með bökunarpappír á . Smjörið og sírópið er hitað í potti með sykrinum þangað til sykurinn er bráðinn . Þá er hveiti , hnetum og súru kirsuberjunum blandað saman við . ½ teskeið af deigi er dreift með góðu millibili ( þær renna töluvert ) á bökunarplötu og bakað í um það bil 7 mínútur ( athugaðu vel hitann á þínum ofni , ofnar eru ólíkir og þær dökkna fljótt ) . Kökurnar eru látnar kólna smástund áður en þær eru teknar af plötunni og kældar á grind . Fyrst bræði ég hvíta súkkulaðið yfir vatnsbaði og drussa því yfir kökurnar með teskeið , síðan dökka súkkulaðinu og í lokin grófa saltinu . Ef þú ætlar að geyma þær er gott að hafa smjörpappír á milli laga í kökuboxinu . Himneskar að njóta og bræða öll sælkerahjörtu . 1 bolli smjör , við stofuhita 12 msk. dökkur púðursykur Salt , á milli fingra 200 gr. suðusúkkulaði 56% 200 gr. möndlur með hýði , saxaðar Byrjið á því að hita ofninn í 210°C . Pappírsklæddar ofnplötur gerðar klárar . Smjör , sykur og púðursykur , eru þeytt saman létt og ljóst . Síðan er eggjunum blandað saman við smjörið og loks er þurrefnunum blandað saman í skál og hrært varlega saman við smjörið . Smakkað til með vanilludropum og ögn af salti . Hneturnar og súkkulaðið er gróft saxað og hrært í með sleif . Deigið er sett með jöfnu millibili á ofnplötu um það bil . 1 vel full teskeið í hverja köku . Bakað í um það bil 8 mínútur . Settar á grind og látnar kólna . Geymast í lokuðu boxi . Bragðast ómótstæðilega vel og njóti aðventunnar . Félagsfundur Sósíalistaflokks Íslands samþykkir að fela kjörstjórn flokksins að skipa kosningastjó ... Tomasz var aðeins tíu ára gamall þegar snjóflóðið féll og var hann sá síðasti sem fannst í snjónum eftir 24 klukkutíma . Þegar stelpurnar mínar voru í leikskóla , upp úr aldamótum , þá borguðum við mæðurnar fyrir lengstu vistina sem var í boði . Lögreglunni barst tilkynning um klukkan níu í gærkvöldi , um að bíll hefði farið í sjóinn við Óseyrarbryggju í Hafnarfirði . Þá er auðvelt að nálgast á rás 7 hjá Símanum , rás 9 á Vodafone og 35 á örbylgjunni . Eins má horfa á ýmsa þætti Hringbrautar á vefsíðunni hringbraut.is . Dagskrána er að finna undir flipanum SJÓNVARP